# சாகித் அஃபிரிடி


**சாகிப்சாதா முகமது சாஹித் கான் அப்ரிடி** ( </link> , ; பிறப்பு 1 மார்ச் 1977) என்பவர், பாக்கித்தான் மேனாள் துடுப்பாட்டக்காரரும் தலைவரும் ஆவார். வலக்கை நேர்ச்சுழல் பந்துவீச்சாளாரும் வலக்கை மட்டையாளருமான பன்முக வீரர் ஆவார்.  

1996 ஆம் ஆண்டு கென்யாவுக்கு எதிராக அப்ரிடி ஒருநாள் போட்டியில் அறிமுகமானார். இலங்கைக்கு எதிரான தனது இரண்டாவது ஒருநாள் போட்டியில் விளையாடி விரைவாக நூறு ஒட்டங்கள் எடுத்தவர் (37 பந்துகளில்) எனும் சாதனை படைத்தார். 1998இல் ஆத்திரேலியாவுக்கு எதிரான தேர்வுத் துடுப்பாட்டப் போட்டியில் அறிமுகமானார். 2006ல் இங்கிலாந்துக்கு எதிரான ப இ20 போட்டியில் அறிமுகமானார். 2007 ப இ20 உலகக் கோப்பை போட்டிக்குத் தேர்வு செய்யப்பட்டார். 2009 ப இ20 உலகக் கோப்பையின் இறுதிப் போட்டியில் ஆட்டமிழக்காமல் 54 ஓட்டங்களும் 4 நிறைவுகளில் 1/20 ஓட்டங்களும் எடுத்து அணி இறுதிப் போட்டியில் வெல்வதற்கு உதவினார். வெற்றி பெற்ற சிறிது நேரத்திலேயே, பாக்கித்தானின் தலைவர் யூனிஸ் கான், இ20 போட்டிகளில் இருந்து ஓய்வு பெறுவதாக அறிவித்தார், பின்னர் அப்ரிடி தலைவராக நியமிக்கப்பட்டார். 2010 ஆம் ஆண்டில், முகமது யூசுப் நீக்கப்பட்டதை அடுத்து ஒருநாள் போட்டிகளின் தலைவராக அப்ரிடி நியமிக்கப்பட்டார். 2011 உலகக் கிண்ணத் தொடரில் பாக்கித்தான் அணியை வழிநடத்தினார். அரையிறுதிப் போட்டியில் இந்திய அணியிடம் தோல்வி அடைந்தது. 2011ஆம் ஆண்டு ஒருநாள் போட்டித் தலைவர் பதவியிலிருந்து அப்ரிடி நீக்கப்பட்டார். 2015 ஆம் ஆண்டில், அப்ரிடி ஒருநாள் துடுப்பாட்டப் போட்டிகளில் இருந்து ஓய்வு பெற்றார். 2016 ப இ20 உலகக் கிண்ணத்தில் பாக்கித்தான் குழுநிலைப் போட்டிகளில் இருந்து தோற்று வெளியேறியதுடன் தலைவர் பதவியில் இருந்து விலகினார். 19 பிப்ரவரி 2017இல், அஃப்ரிடி சர்வதேசத் துடுப்பட்டத்தில் இருந்து ஓய்வு பெறுவதாக அறிவித்தார். நியூசிலாந்துக்கு எதிரான பாக்கித்தான் தொடருக்கான பாக்கித்தான் துடுப்பாட்ட அணியின் இடைக்காலத் தலைமைத் தேர்வாளராகப் பணியாற்றினார்.  

## ஆரம்பகால வாழ்க்கை
அஃப்ரிடி 1977 இல், பாக்கித்தானின் கைபர் மாவட்டத்தில் பிறந்தார். இவர் பஷ்தூன் பழங்குடியினர் ஆவார்.  

இவர் சூஃபி பீர்களின் (ஆசிரியர்கள் அல்லது ஆன்மீக குருக்கள்) குடும்பத்தைச் சேர்ந்தவர். இவரது தாத்தா மௌலானா முஹம்மது இலியாஸ் தீரா பள்ளத்தாக்கில் உள்ள பூட்டான் ஷெரீப்பில் பரவலாக அறியப்பட்ட ஆன்மீக நபராக இருந்தார். 1947-1948 இன் இந்திய-பாக்கித்தான் போரின் போது இவரது மற்றொரு தாத்தா சாஹிப்சாதா அப்துல் பாக்கியின் பங்களிப்பினைப் பாராட்டும் விதமாக,*காஜி -இ-காஷ்மீர்* (காஷ்மீரை வென்றவர்) என்ற பட்டம் வழங்கப்பட்டது.  

## உள்ளூர்ப் போட்டிகள்
1994-95 பருவத்தில் தொடங்கி 19 வயதுக்குட்பட்ட வாகையாளர்ச் சுற்றுகளில் சிறந்த செயல்பாட்டிற்குப் பிறகு அப்ரிடி பாக்கித்தான் தேசிய அணியில் சேர்க்கப்பட்டார். கராச்சி ஒயிட்ஸ் அணிக்காக விளையாடிய இவர், அடுத்த பருவத்தின் ஐந்து போட்டிகளில் 9.59 சராசரியில் 42 இலக்குகளைக் கைப்பற்றி வாகையாளர் பட்டத்தினை வெல்ல தனது அணிக்கு உதவினார். அந்த பருவத்தின் பிற்பகுதியில், இங்கிலாந்து ஏ அணிக்கு எதிராக சில முதல்-தரப் போட்டிகளில் விளையாடினார். 2001 இல், அஃப்ரிடி லெய்செஸ்டர்ஷைரைப் பிரதிநிதித்துவப்படுத்த ஓர் ஒப்பந்தத்தில் கையெழுத்திட்டார். ஐந்து முதல்தரப் போட்டிகளில் 42.14 சராசரியில் 295 ஓட்டங்கள் எடுத்தார். அதிகபட்சமாக 164 ஓட்டங்கள் எடுத்தார்.  

## இ20

### ஐபிஎல்
2008 இந்தியன் பிரீமியர் லீக்கில் டெக்கான் சார்ஜர்ஸ் அணிக்காக விளையாடினார். 10 போட்டிகளில் 81 ஓட்டங்களையும் 9 இலக்குகளையும் கைப்பற்றினார். 2008 மும்பை தாக்குதலுக்குப் பிறகு ஏற்பட்ட பதற்றமான சூழல் காரணமாக ஐபிஎல் 2வது பருவத்தில் விளையாடவில்லை .  

## சர்வதேசப் போட்டிகள்

### ஆரம்ப காலங்களில்
போது அஃப்ரிடி தனது சக வீரர்களுடன்]]  
அக்டோபர் 1996 இல், காயமடைந்த முஷ்டாக் அகமதுவுக்குப் பதிலாக 1996-97 ஆம் ஆண்டு சமீர் கிண்ணத் தொடரில் விளையாடுவதற்காக அணியில் சேர்க்கப்பட்டார். அவர் கென்யாவுக்கு எதிராக அக்டோபர் 2இல் அறிமுகமானார். அந்தப் போட்டியில் மட்டையாடும் வாய்ப்புக் கிடைக்கவில்லை, இலக்குகளையும் கைப்பற்றவில்லை இலங்கைக்கு எதிரான அடுத்த போட்டியில், 3 வது வீரராகக் களமிறங்கினார். தனது முதல் சர்வதேசப் போட்டியிலேயே, அப்ரிடி ஒருநாள் போட்டியில் அதிவேக சதம் அடித்த சாதனையை முறியடித்தார். 37 அந்துகளில் நூறு ஓட்டங்கள் எடுத்து சாதனை படைத்தார். 11 ஆறு ஓட்டங்களை எடுத்ததன் மூலம் ஓர் ஒருநாள் ஆட்டப் பகுதியில் அதிக ஆறு ஓட்டங்கள் அடித்த வீரர் எனும் சாதனையினை சமன் செய்தார். அந்தப் போட்டியில் பாக்கித்தான் அணி 371 ஓட்டங்கள் எடுத்து ஒரு நாள் போட்டியில் அதிகபட்ச ஓட்டங்களை எடுத்த அணிப் பட்டியலில் இரண்டாமிடம் பெற்றது.அந்தப் போட்டியில் ஆட்ட நாயகனாக அப்ரிடி தேர்வு செய்யப்பட்டார்.  

## ஓய்வு
செப்டம்பர் 2016 இல், அப்ரிடி ஓய்வு பெற விரும்புவதாக பாக்கித்தான் துடுப்பாட்ட வாரியம் அறிவித்தது. அஃப்ரிடி, அவர்களது திட்டங்களை ஊடகங்களில் அறிவிப்பது நியாயமற்றது என்றும் ஒரு பிரியாவிடைப் போட்டியை விரும்புவதாகவும் கூறினார். ஆனால், வாரியத்துடனான சந்திப்பை இரத்து செய்ததன் விளைவாக அந்தப் போட்டி நடக்கவில்லை. பிப்ரவரி 2017 இல், ப இ20 போட்டிகள் உட்பட சர்வதேசப் போட்டிகளில் இருந்து ஓய்வு பெறுவதாக அறிவித்தார். ஏப்ரல் 2018 இல், சூறாவளி நிவாரண இ20 சவாலுக்கான உலக XI அணியில் இடம்பிடித்த அப்ரிடி சர்வதேசப் போட்டிகளுக்குத் திரும்பினார். காயம் காரணமாக இயோன் மோர்கன் விலக நேர்ந்ததையடுத்து, இவர் தலைவராகத் தொடர்ந்தார். போட்டிக்குப் பிறகு, பாக்கித்தானுக்காக சர்வதேசப் போட்டிகளில் விளையாடப்போவதில்லை என்று கூறினார்.